"સગા દીકરા ઉપર વિશ્વાસ મૂકો એને જો મૂર્ખામી કહેવાતી હોય તો એ ભૂલ મેં કરી છે. ચાલીસ વર્ષ જૂના ટેનામેન્ટમાં ખર્ચો કરવો પડે એવું હતું. બધું થઈને કોન્ટ્રાક્ટરે પાંચ લાખનો એસ્ટિમેટ આપ્યો. વિજિયાએ તરત કહ્યું કે બૅન્કમાંથી લોન લઈને પણ રીપેરિંગ તો કરાવવું જ પડશે. મેં હા પાડી. એ બૅન્કમાં જઈ આવ્યો.મને કહે કે મકાન તમારા નામે છે ને અત્યારે તમારી કોઈ આવક નથી એટલે લોન ના મળે. શબ્દો ગોઠવીને એણે સમજાવ્યું કે મકાન મારા નામે હોય કે તમારા નામે એમાં કોઈ ફેર તો પડવાનો નથી, પણ મારી નોકરી ચાલુ છે એટલે પંદર લાખ આપવા મેનેજર તૈયાર છે. સોસાયટીના સેક્રેટરીને મળીને એ પેપર્સ લઈ આવ્યો. મેં સહી કરી આપી ને મકાન એના નામે થઈ ગયું."